Per ser admès o admesa en una escola bressol o una llar d'infants pública el nen o la nena ha de tenir, com a mínim, 16 setmanes a l'inici del curs.
Si el centre té vacants al llarg del curs pot admetre nens a partir del moment que compleixen 16 setmanes.
Abans de la matrícula a l'escola bressol, cal fer la preinscripció, és a dir, el tràmit amb què se sol·licita l'admissió en un centre determinat.
El procés per inscriure a l'infant a l'escola bressol és el següent:
Preinscripció dels estudis d'educació infantil 0-3 anys
La preinscripció i admissió d'infants a les escoles bressol públiques és competència dels ajuntaments, i per tant són els responsables d'establir el calendari oficial, que pot ser un de propi.
Aquest calendari s'ha de fer públic abans del 13 de maig de 2020 i ha d'estar comprès entre el 13 de maig i el 25 de juny de 2020.
En cas de no establir-ne cap de propi, el calendari és el següent:
Avís: Les dates proposades del mes de juny i posteriors són provisionals i poden variar en funció de l'evolució de la pandèmia.
Aquest calendari només és per a les escoles bressol públiques, les privades tenen el seu propi calendari.
Pel que fa a les escoles bressol públiques de la ciutat de Barcelona, ja s'ha fet public el calendari, que és el següent:
Davant la situació extraordinària provocada per la Covid-19, la presentació de la sol·licitud de preinscripció a les escoles bressol municipals de la ciutat de Barcelona i a les llars d'infants públiques, per al curs 2020-2021, es farà de manera telemàtica des del dia 13 de maig i fins al 22 de maig de 2020, ambdós inclosos, i per mitjà del portal de tràmits de l'Ajuntament de Barcelona.
Consulteu l'annex específic sobre el primer cicle d'educació infantil en llars d'infants o escoles bressol públiques
Per formalitzar la sol·licitud de preinscripció cal que especificar els centres educatius triats per ordre de preferència.
Per saber quins centres públics ofereixen places per al curs escolar, consulteu el mapa escolar.
La proximitat al centre escollit és un dels criteris del barem que les escoles bressol públiques utilitzen per ordenar les sol·licituds en cas que hi hagi més peticions que places disponibles.
Per aquest motiu es delimiten les àrees d'influència, que són les zones amb els centres de proximitat al domicili on es pot obtenir la màxima puntuació per sol·licitar una plaça.
Generalment, només es pot al·legar un sol criteri de proximitat: o es viu a l'àrea d'influència del centre educatiu, o es treballa a l'àrea d'influència del centre educatiu o es viu al mateix municipi on és el centre educatiu.
Per saber si l'escola bressol on voleu portar els vostres fills té àrea d'influència, consulteu-ho als mateixos centres, que exposen el mapa al seu tauler d'anuncis, als serveis territorials del Departament d'Educació, als ajuntaments o a les oficines municipals d'escolarització.
En el cas d'inscriure el vostre fill en una escola bressol privada, l'àrea d'influència no us aplica.
L'import mensual és de 118 euros per a les llars d'infants dependents del Departament d'Educació.
Existeixen exempcions i bonificacions generals:
Bonificació del 50% de l'import per a:
Exempció del 100% del pagament per a:
Per a la resta d'escoles bressol la titularitat dels quals no sigui la Generalitat de Catalunya (municipals, per exemple), consulteu l'import i el sistema de tarificació en el centre corresponent o a l'Ajuntament.
Per exemple, a la ciutat de Barcelona s'ha establert un sistema de preus públics calculats en funció de la renda i el nombre de membres de la unitat familiar de l'alumne.
Pel que fa a les escoles bressol privades, cal consultar el preu directament al centre.
L'horari de les llars d'infants o escoles bressol públiques és de dilluns a divendres de 9 a 17 hores.
A més, cada centre, si així ho considera, pot establir un horari flexible segons les necessitats dels infants i de les seves famílies i també pot modificar-lo durant els primers dies de curs per facilitar el procés d'adaptació dels vostres fills.
Les llars d'infants o escoles bressol organitzen l'horari en funció de les necessitats d'alimentació, de descans, etc. dels infants, del nombre d'alumnes a l'aula i dels espais i els recursos de què disposen.
Les escoles bressol privades gestionen el seu horari, cal consultar-ho directament al centre.
Els criteris de prioritat són aquells que donen punts per aplicar al barem que s'utilitza per ordenar les sol·licituds en cas que hi hagi més peticions que places disponibles.
Els criteris de prioritat només afecten a les escoles bressol públiques.
Els criteris de prioritat només s'apliquen per a les escoles bressol públiques.
Per saber el sistema de barem de les escoles bressol privades, cal contactar directament a cada centre.
Per a les escoles bressol públiques, a més del formulari de sol·licitud, cal presentar la següent documentació:
Si, a més a més, acrediteu algun criteri de prioritat, haureu de justificar-ho amb la documentació pertinent.
Important: La sol·licitud de preinscripció es considera formalitzada amb l'enviament del correu electrònic, amb el formulari emplenat i la documentació acreditativa adjunta escanejada o fotografiada.
Pel que fa a les escoles bressol privades, consulteu la documentació addicional al mateix centre.
La sol·licitud de preinscripció per a les escoles bressol públiques es formalitza i es presenta al centre que se sol·licita en primera opció, junt amb la documentació acreditativa.
Només es pot presentar una sol·licitud de preinscripció per infant i municipi.
Aquest any i com a prevenció, es promou la preinscripció per correu electrònic.
S'elimina la necessitat de presentar la sol·licitud i la documentació en paper al centre.
En casos excepcionals, aquelles famílies que no disposin dels mitjans per dur a terme el procediment telemàtic, disposen d'uns dies per poder lliurar les seves sol·licituds de forma presencial.
Pel que fa a les llars d'infants privades, consulteu al centre quin és el termini per fer la preinscripció i matrícula.
Heu de seguir el calendari establert per a la preinscripció i matrícula.
El 2 de juny de 2020 els centres publiquen la llista de sol·licituds amb la puntuació provisional.
En aquestes llistes es dona a conèixer el número s'ha assignat a cada sol·licitud presentada i que servei per ordenar-les en cas d'empat.
Podeu presentar reclamacions a la llista del 3 al 9 de juny de 2020.
Per exemple, si considereu que hi ha alguna errada en les dades, o no s'ha puntuat correctament algun criteri de prioritat.
En cas d'haver més sol·licituds que places, s'efectua un sorteig de desempat.
En aquest sorteig es determina el número a partir del qual es fa l'ordenació de les sol·licituds que tenen la mateixa puntuació.
El 16 de juny de 2020 els centres publiquen als seus taulers d'anuncis la llista de places assignades als alumnes que la van sol·licitar en primer lloc.
Pel que fa a les escoles bressol privades, cal contactar amb el centre per conèixer aquesta informació.
Si el vostre fill ha estat admès a l'escola bressol pública que vau sol·licitar en primer lloc, el termini per formalitzar la matrícula és del 17 al 23 de juny de 2020.
Per fer-ho, cal presentar el carnet de vacunacions amb les dosis de vacunes rebudes i les dates corresponents.
Si no teniu carnet de vacunacions, heu de presentar el carnet de salut de l'infant o un certificat mèdic amb les dosis de vacunes rebudes i les dates corresponents.
També cal presentar el DNI renovat amb la nova adreça si no es va poder presentar amb la sol·licitud de preinscripció.
Pel que fa a les llars d'infants privades, consulteu al centre quin és el termini per fer la matrícula.
Si decidiu escolaritzat els vostres fills en una escola bressol privada, haureu de consultar al mateix centre totes les informacions que s'ofereixen en aquesta pàgina: disponibilitat, criteris, horaris, preus, dates de preinscripció i matrícula i documentació necessària.